PATVIRTINTA

Tauragės „Aušros“ progimnazijos

direktoriaus 2021 m. vasario 10 d. įsakymu Nr. 1-17

PRITARTA

Tauragės rajono savivaldybės administracijos

Švietimo skyriaus vedėjo

2021 m. vasario 9 d. įsakymu Nr. 101-4

Tauragės „Aušros“ progimnazijos

Tarybos nutarimu 2021 m. vasario 4 d. protokolo Nr. 5-1

Tauragės „Aušros“ progimnazijos

Mokytojų tarybos nutarimu

2021 m. sausio 28 d. protokolo Nr. 6-1

**TAURAGĖS „AUŠROS“ PROGIMNAZIJOS**

**2021-2023 METŲ STRATEGINIS**

**PLANAS**

Tauragė

**TURINYS**

**I. ĮVADAS** .......................................................................................................... 3 psl.

**II. PROGIMNAZIJOS PRISTATYMAS**..........................................................3 psl.

2.1. Bendrosios žinios .......................................................................................... 3 psl.

2.2. Bendrosios nuostatos .....................................................................................4 psl.

**III. IŠORINĖ ANALIZĖ** ....................................................................................6 psl.

**IV. VIDINĖ ANALIZĖ**........................................................................................7 psl.

4.1.Organizacinė struktūra, įstaigos valdymas ......................................................7 psl.

4.2. Vidinių išteklių analizė ...................................................................................8 psl.

4.3. SSGG analizės suvestinė ...............................................................................10 psl.

**V. MOKYKLOS STRATEGIJA** ......................................................................11 psl.

5.1. Vizija, misija, vertybės ................................................................................. 11 psl.

5.2. Strateginiai tikslai ..........................................................................................11 psl.

5.3. Strateginiai uždaviniai ir priemonės ..............................................................12 psl.

**VI. STRATEGINIO PLANO STEBĖSENOS SISTEMA** .............................. 16 psl.

**I. ĮVADAS**

Tauragės „Aušros“ progimnazija funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Ji susijusi su visais procesais, vykstančiais valstybėje.

Tauragės „Aušros“ progimnazijos strateginio plano 2021 – 2023 metams tikslas – efektyviai ir tikslingai organizuoti progimnazijos veiklą, telkti progimnazijos bendruomenę sprendžiant aktualiausias ugdymo problemas, numatyti, kaip bus įgyvendinti progimnazijos veiklai keliami reikalavimai, pasirinkti reikiamas progimnazijos veiklos kryptis ir prioritetus, numatyti bei planuoti mokymo(si) kaitos pokyčius.

Tauragės „Aušros” progimnazijos strateginis planas 2021 – 2023 metams sudarytas remiantis:

- Lietuvos Respublikos švietimo įstatymu;

- Valstybine švietimo 2013-2022 metų strategija;

- Lietuvos pažangos strategija „Lietuva 2030“;

- Geros mokyklos koncepcija;

- Tauragės rajono savivaldybės 2020-2022 metų strateginiu veiklos planu;

- Lietuvos Respublikos švietimo, mokslo ir mokslo ministerijos 2020-2022 metų strateginiu veiklos planu;

- progimnazijos veiklos įsivertinimo rezultatais;

- progimnazijos veiklos ataskaitomis;

- progimnazijos bendruomenės narių pasiūlymais ir rekomendacijomis.

Progimnazijos strateginį planą rengė progimnazijos direktoriaus 2020 m. spalio 27 d. įsakymu Nr. 1-87 sudaryta darbo grupė. Rengiant strateginį planą buvo laikomasi viešumo, bendravimo, bendradarbiavimo principų.

**II. PROGIMNAZIJOS PRISTATYMAS**

**2.1. Bendrosios žinios**

|  |  |
| --- | --- |
| Pavadinimas  | Tauragės „Aušros“ progimnazija |
| Savininkas | Tauragės rajono savivaldybė, indentifikavimo kodas - 111107410 |
| Teisinė forma | Biudžetinė įstaiga, kodas 950 |
| Priklausomybė | Savivaldybės mokykla, kodas 20 |
| Savininko teises ir pareigas įgyvendinanti institucija | Tauragės rajono savivaldybės taryba |
| Paskirtis | Progimnazijos tipo progimnazija, kodas 31231100 |
| Kitos paskirtys | Ikimokyklinio ugdymo grupės įstaiga, darželis, kodas 31114101 |
| Mokymo kalba | Lietuvių kalba, kodas lit. |
| Pagrindinė veiklos rūšis | 1. Pagrindinė veiklos rūšis – pagrindinis ugdymas I dalis, kodas 85.31.10.2. Kitos veiklos rūšys:2.1. ikimokyklinio amžiaus vaikų ugdymas, kodas 58.10.10;2.2. priešmokyklinio amžiaus vaikų ugdymas, kodas 85.10.20;2.3. pradinis ugdymas, kodas 85.20;2.4. sportinis rekreacinis švietimas, kodas 85.51;2.5. kultūrinis švietimas, kodas 85.52;2.6. kitas, niekur nepriskirtas, švietimas, kodas 85.59;2.7. švietimui būdingų paslaugų veikla, kodas 85.60.3. Kitos ne švietimo veiklos rūšys:3.1. vaikų poilsio stovyklų veikla, kodas 55.20.20;3.2. kitų maitinimo paslaugų teikimas, kodas 56.29;3.3. nuosavo arba nuomojamo nekilnojamojo turto nuoma ir eksploatavimas, kodas 68.20;3.4. kita žmonių sveikatos priežiūros veikla, kodas 86.90;3.5. bibliotekų ir archyvų veikla, kodas 91.01. |
| Įkūrimo data | 1990 m. rugpjūčio 1d.  |
| Adresas | Aerodromo g. 6, LT- 72186 Tauragė |
| Telefonai | 8 446 72706 |
| Elektroninis paštas | ausros.rastine@gmail.com |

 **2.2. Bendrosios nuostatos**

 Mokykla kaip Tauragės miesto 6-oji vidurinė įsteigta 1990 m. rugpjūčio 1 d. Tauragės rajono tarybos sprendimu.

* 1996 m. lapkričio 1 d. mokyklos pavadinimas pakeistas į Tauragės „Aušros“ vidurinę mokyklą.
* 2006 m. rugsėjo 1 d. mokykla pertvarkyta į Tauragės „Aušros“ pagrindinę mokyklą,
* 2017 m. rugsėjo 1 d. pakeistas mokyklos tipas iš pagrindinės mokyklos į progimnaziją ir pakeistas pavadinimas: Tauragės „Aušros“ progimnazija.
* 2020 m. rugsėjo 1 d. prijungta Tauragės r. Pagramančio pagrindinė mokykla ir įsteigtas Tauragės „Aušros“ progimnazijos Pagramančio pradinio ugdymo skyrius.

 Mokykla pastatyta individualių namų kvartale, miesto pakraštyje. Progimnazijos patalpose įsikūrė: Tauragės rajono savivaldybės Birutės Baltrušaitytės viešosios bibliotekos Augusto Vymerio filialas, Kauno kolegijos Tauragės skyrius, Maltos ordino pagalbos tarnyba ir Tauragės pagalbos mokytojui ir mokiniui centras.

 Nuo mokyklos įsteigimo iki 2009 m. mokyklai vadovavo Edvardas Kochas, nuo 2009m. – Snieguolė Bastakienė. Progimnazijoje dirba:

* 5 administracijos darbuotojai;
* 30 mokytojų;
* 3 lopšelio darželio auklėtojos;
* 4 pagalbos mokiniui specialistai (logopedė, specialioji pedagogė, socialinė pedagogė, bibliotekininkė);
* 6 mokytojų padėjėjos ir auklėtojų padėjėjos;
* 10 techninio personalo darbuotojų

 Mokytojų kaita labai maža, 12 mokytojų šiuo metu dirba keliose mokyklose. Progimnazijos vadovų politika – skatinti mokytojų asmeninį tobulėjimą ir ieškoti naujų būdų metodų ir formų siekiant mokinio pažangos. Progimnazijoje dirba aukštos kvalifikacijos, kompetentingi, nuolat besimokantys mokytojai. Progimnazijoje skatinamas mokytojų bendradarbiavimas, tarpdalykinė integracija, projektinė veikla. Dauguma mokytojų turi didelę pedagoginio darbo patirtį: pedagoginio darbo stažas yra daugiau nei 15 metų. Mokytojai tobulina savo kvalifikaciją vidutiniškai 5,3 dienas per metus. Kvalifikaciją kelia ne tik Tauragės miesto, bet ir šalies bei nuotoliniu būdu organizuojamuose kursuose, seminaruose.

 2020 m. rugsėjo 1-ąją dieną progimnazijoje mokėsi 239 mokinys ir 29 vaikai lanko darželio grupes, iš jų specialiųjų poreikių (didelių, vidutinių) turinčių 20 mokinių. Vienas iš progimnazijos veiklos prioritetų yra ugdymo(si) proceso kokybės tobulinimas skatinant kiekvieno mokinio asmeninės pažangos, atsižvelgiant į kiekvieno individualius gebėjimus, saugioje, jaukioje ir kultūringoje progimnazijos aplinkoje. Todėl sistemingai analizuojami individualūs mokinių pasiekimai ir pažanga, aiškinamasi nesėkmių priežastys, organizuojamos konsultacijos, namų ruošos grupės. Siekdama užtikrinti mokinio saugumą, progimnazija įgyvendina socialinių įgūdžių ugdymo ir prevencines programas.

 Progimnazija turi skaityklą, mokiniai naudojasi Tauragės rajono savivaldybės Birutės Baltrušaitytės viešosios bibliotekos Augusto Vymerio filialo teikiamomis paslaugomis. Progimnazija turi visų mokomųjų dalykų kabinetus, kuriuose mokytojų darbo vietos kompiuterizuotos su interneto prieiga. Mokinių ugdymui naudojami 42 kompiuteriai ir 60 planšetiniai kompiuteriai. Visi kompiuteriai prijungti prie internetinio ryšio. Ugdymo procese naudojamos 4 interaktyvios lentos.

 Progimnazijos biudžetą sudaro mokinio lėšos, aplinkos lėšos, 1,2 proc. gyventojų pajamų mokesčio lėšos, specialiosios lėšos gaunamos už pailgintos darbo dienos grupės paslaugas ir patalpų nuomą, bei laimėtų projektų lėšos. Progimnazijos lėšų panaudojimo tvarką reglamentuoja teisiniai aktai ir progimnazijos tarybos patvirtinta tvarka.

 Progimnazija yra atvira miesto bendruomenei, bendradarbiauja su įvairiomis institucijomis. Progimnazijos bendruomenė aktyviai įsijungia į šių institucijų organizuojamus projektus, renginius, šventes, akcija, parodas. Progimnazija palaiko partnerystės ryšius su kitomis Tauragės rajono ugdymo įstaigomis, profesinio rengimo centru, neformaliojo švietimo įstaigomis, Tauragės moters užimtumo ir informacijos centru, Tauragės miesto policijos komisariatu, Pagramančio regioniniu parku, Tauragės miesto bibliotekomis, Tauragės apskrities vaiko teisių apsaugos skyriumi.

 Progimnazijoje skatinama pozityvi lyderystė. Veikiančios savivaldos institucijos (Progimnazijos taryba, Mokytojų taryba, Metodinė taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus progimnazijos bendruomenės veiklos klausimus. Dalykų ugdymo turinio, programų bei ilgalaikių planų rengimo, mokinių pasiekimų vertinimo ir įsivertinimo tobulinimo klausimai svarstomi mokytojų metodinėse grupėse, vienijančiose visą mokytojų bendruomenę. Metodinės grupės aktyviai dalyvauja sudarant progimnazijos ugdymo planą, veiklos planą, atliekant progimnazijos įsivertinimą. Progimnazijos veikla, aktualūs ugdymo klausimai sistemingai analizuojami Progimnazijos tarybos, mokytojų tarybos, Vaiko Gerovės komisijos posėdžiuose, Metodinėje taryboje, tėvų susirinkimuose.

 Progimnazijos veikla planuojama strateginiams tikslams ir uždaviniams įgyvendinti kasmet rengiamas metinis veiklos planas, atsižvelgiant į įsivertinimo rezultatus. Numatyta veikla konkretinama, tikslinama mėnesio planuose.

 Siekiant kiekvieno mokinio asmeninės pažangos, sudaromos sąlygos ne tik mokytis individualiu tempu, bet ir gilinti, praplėsti žinias ar išlyginti spragas namų ruošos pamokoje.

 Progimnazija turi savo tradicijas. Kasmet progimnazijoje organizuojamos Mokytojų dienos šventė, Penktokų krikštynos, Sveikatingumo diena, Sporto diena, Kalėdiniai renginiai, Tėvų diena, Vaikų Velykėlės, Vaikystės šventė, Karjeros diena, Šeimos – Mamos diena, Tolerancijos diena.

**III. IŠORINĖ ANALIZĖ**

|  |  |
| --- | --- |
| Politiniai, teisiniai veiksniai | • Progimnazija – biudžetinė įstaiga, kurios steigėjas – Tauragės rajono savivaldybės taryba, finansavimo šaltiniai yra LR ir Tauragės rajono savivaldybės biudžetų lėšos. • Mokinių priėmimas į progimnaziją vykdomas vadovaujantis Tauragės rajono savivaldybės tarybos sprendimu patvirtintu „Priėmimo į Tauragės rajono savivaldybės bendrojo ugdymo mokyklas tvarkos aprašu“.• Progimnazijos ilgalaikiai strateginiai tikslai orientuojami į Valstybės pažangos strategiją „Lietuva 2030“, Geros mokyklos koncepcijos nuostatas. • Savo veiklą progimnazija grindžia Lietuvos Respublikos Konstitucija, Lietuvos Respublikos Seimo ir vyriausybės formuojama švietimo politika, įstatymais, Lietuvos Respublikos vyriausybės nutarimais, Švietimo, mokslo ir sporto ministro įsakymais, Tauragės rajono savivaldybės tarybos sprendimais, Tauragės rajono savivaldybės administracijos Švietimo ir sporto skyriaus įsakymais, progimnazijos vidaus tvarką reglamentuojančiais dokumentais ir kitais teisės aktais.• Vyksta nuolatinė švietimo politikos kaita (atnaujinamos ir keičiamos ugdymo programos, keičiama darbuotojų apmokėjimo ir mokyklų vadovų skyrimo tvarka).• Savivaldybė nepakankamai reguliuoja mokinių srautus. • Žemas mokytojų profesijos prestižas visuomenėje, dalis mokytojų dirba keliose mokyklose.• Įsteigtas progimnazijos Pagramančio pradinio ugdymo skyrius. |
| Ekonominiai veiksniai | • Mažėja progimnazijos lėšų perkamoji galia, didėja mokesčiai.• Progimnazijos finansavimas neatitinka realių mokyklos poreikių.• Valstybės vykdoma ugdymo turinio finansavimo politika neužtikrina mokymo(si) aplinkos vystymo.•Teikiant paraiškas ES lėšoms gauti, siekiama įrengti progimnazijos sporto aikštyną. |
| Socialiniai veiksniai | • Nepalanki Lietuvos socialinė ir demografinė padėtis (emigracija ir mažėjantis gimstamumas) turi įtakos progimnazijos veiklai. • Plėtojamas progimnazijos ir nevyriausybinių organizacijų bendradarbiavimas.• Progimnazijoje užtikrinta parama socialiai remtiniems vaikams. • Didėja mokinių specialieji ugdymosi poreikiai. • Didėja mokinių psichologinės pagalbos poreikis. • Dalis mokinių auga nepilnose šeimose. • Didėja socialinė atskirtis.  |
| Technologiniai veiksniai | • Naujų šiuolaikinių technologijų prieinamumas. • Nuolat didėja kompiuterių skaičius progimnazijoje. • Mokytojų darbo vietose yra kompiuteris ir vaizdo projektorius, visuose kabinetuose veikia internetas. • Galimybės tobulinti kvalifikaciją IKT panaudojimo ugdymo procese. • Ugdymo procesui naudojami: 60 planšetiniai kompiuteriai 4 interaktyvios lentos.• Progimnazijoje naudojamos informacinės sistemos: mokinių ir mokytojų registrai, buhalterinės apskaitos programa, žiniaraščių apskaitos programa, el. dienynas Tamo, Švietimo valdymo sistema ŠVIS, mokyklos veiklos kokybei įsivertinti bei grįžtamajam ryšiui gauti – IQES online Lietuva instrumentas.• Progimnazijos patalpose kuriasi STEAM laboratorijos. |

**IV. VIDINĖ ANALIZĖ**

**4.1. Organizacinė struktūra, įstaigos valdymas**

|  |
| --- |
| **Progimnazijos Administracija** |
| Progimnazijos direktorius | skiriamas Tauragės rajono savivaldybės mero ir vykdo Progimnazijos nuostatuose ir pareigybės aprašyme numatytas funkcijas. |
| Direktoriaus pavaduotojas ugdymui | vykdo pareigybės aprašyme numatytas funkcijas. |
| Direktoriaus pavaduotojas ūkio reikalams, | vykdo pareigybės aprašyme numatytas funkcijas. |
| **Progimnazijos savivaldos institucijos** |
| Progimnazijos taryba | Aukščiausioji progimnazijos savivaldos institucija, telkianti progimnazijos mokinius, mokytojus, tėvus (globėjus) ar kitus teisėtus mokinio atstovus, vietos bendruomenę demokratiniam progimnazijos valdymui, padeda spręsti progimnazijai aktualius klausimus, atstovauti teisėtiems progimnazijos interesams. |
| Mokytojų taryba | Savivaldos institucija mokytojų profesiniams ir bendriesiems ugdymo klausimams spręsti.  |
| Mokinių taryba | Mokinių savivaldos institucija, kuri atstovauja mokiniams ir gina mokinių teises bei interesus, organizuoja renginius, šventes, akcijas.  |
| **Planavimo struktūra** |  |
| Progimnazijos planavimo sistemą sudaro | - strateginis planas;- ugdymo planas;- metų veiklos planas;- mokomųjų dalykų ilgalaikiai planai, pasirenkamųjų dalykų, dalykų modulių programos- neformaliojo švietimo programos;- klasių vadovų planai;- metodinių grupių veiklos planai;- savivaldos institucijų veiklos planai;- komisijų, darbo grupių veiklos planai;- skaityklos veiklos planas;- progimnazijos mėnesio veiklos planas;- progimnazijos biudžeto planas. |

**4.2. Vidinių išteklių analizė**

Žmogiškieji ištekliai.

Progimnazijoje patvirtintas (2020 m. spalio mėn.) pareigybių skaičius: 14,1 finansuojami iš mokymo lėšų ir 20,05 finansuojami iš Tauragės savivaldybės biudžeto lėšų (į šį skaičių neįskaičiuoti mokytojai ir priešmokyklinio ugdymo pedagogai).

Progimnazijoje dirba 60 darbuotojų:

pedagoginiai darbuotojai - 39 iš jų 4 pagalbos mokiniui specialistai. Pedagoginių darbuotojų kvalifikacinė kategorija:

* + - 6 mokytojai (15 %);
		- 9 vyr. mokytojai (23 %);
		- 23 metodininkai (58 %);
		- 1 ekspertas (4 %).

nepedagoginiai darbuotojai – 21.

Mokiniai:

|  |  |  |  |  |  |
| --- | --- | --- | --- | --- | --- |
| Mokslo metai | Darželio grupės vaikų skaičius | Priešmokyklinės grupės vaikų skaičius | 1-4 klasių mokiniai | 5-8 klasių mokiniai | Iš viso |
| 2018-2019 m. m. | - | 18 | 84 | 109 | 211 |
| 2019-2020 m. m. | - | 31 | 91 | 93 | 215 |
| 2020-2021 m. m. | 29 | 36 | 115 | 88 | 268 |

Mokinių pažangumo, pamokų lankomumo kaita

|  |  |  |  |  |
| --- | --- | --- | --- | --- |
| Metai | Klasės | Mokinių skaičius | Pažangumas % | Lankomumas (praleista pamokų tenkančių 1 mokiniui) |
| 2018 – 2019 m. m. | 1-4 | 84 | 100 | 53,7 |
|  | 5-8 | 109 | 97,2 | 87  |
| 2019 – 2020 m. m. | 1-4 | 91 | 99 | 29,4 |
|  | 5-8 | 93 | 98,9 | 51,1 |

Finansiniai ištekliai.

Progimnazijos veikla finansuojama iš valstybės specialiosios tikslinės dotacijos (mokymo lėšos – ML), Tauragės rajono savivaldybės biudžeto lėšų, gyventojų skiriamų 1,2 procentų pajamų mokesčio lėšų. Papildomai lėšų gaunama vykdant projektus, specialiąsias programas (progimnazija sudaro patalpų nuomos sutartis).

Mokymo lėšų nepakanka ugdymo plano realizavimui, t. y. mokytojų darbo užmokesčio, socialinio draudimo įmokoms, pedagoginei psichologinei pagalbai organizuoti ir ugdymo procesui organizuoti ir valdyti. Mokymo lėšos planuojamos pagal Vyriausybės patvirtintą mokymo lėšų metodiką.

Tauragės rajono savivaldybės biudžeto lėšų nepakanka nepedagoginių darbuotojų darbo užmokesčiui ir socialinio draudimo įmokoms, kadangi planuojama tik 11,5 mėnesiui.

1,2 procentų gyventojų pajamų lėšos naudojamos progimnazijos materialinei bazei turtinti, išlaidas derinant su progimnazijos taryba.

**4.3. SSGG analizės suvestinė**

|  |  |
| --- | --- |
| **Stipriosios pusės:** 1. Mokykla yra pakankamai saugi (teritorija stebima vaizdo kameromis).2. Dirba kvalifikuota mokyklos vadovų ir mokytojų komanda.3. Aktyvi projektinė veikla.4. Sukurta ir taikoma veiksminga mokinių vertinimo sistema.5. Aukšti mokinių ir mokytojų pasiekimai olmpiadose, konkursuose.6. Mokinių mokymosi pažangos ir pasiekimų individualus su mokytojais aptarimas (refleksija).7. Integruotų ir netradicinėse aplinkose pamokų organizavimas.8. Užtikrintas mokinių pavėžėjimas.9. Mokykla skatina bendradarbiauti: mokytojus, mokinius, mokinių tėvus.10. Mokytojai padeda atpažinti mokinio gabumus.11. Mokykla sėkmingai vykdo mokymą nuotoliniu ugdymo proceso organizavimo būdu ir atitinka nuotoliniu ugdymo proceso organizavimo būdu kriterijus. | **Silpnosios pusės:**1. Neefektyvi mokinių savivalda.2. Nepakankamas finansavimas3. Profesionalios psichologinės pagalbos teikimas.4. Mokytojų darbas keliose darbovietėse. 5. Pasyvus mokinių tėvų įsitraukimas į mokyklos gyvenimą ir sprendžiant mokinių elgesio ir mokymosi problemas.6. Mažėjanti mokinių mokymosi motyvacija.7. Nepakankamai aprūpinta mokymo bazė techninėmis ir IKT mokymo priemonėmis.8. Progimnazijoje trūksta edukacinių erdvių turiningam mokinių poilsiui. |
| **Galimybės:**1. Modernizuoti mokyklos ugdymo bazę.2. Suaktyvinti mokyklos mokinių savivaldos veiklą.3. Naujų bendravimo su tėvais formų taikymas.4. Atsakingas mokyklos darbo tvarkos taisyklių laikymasis.5. Mokymosi motyvacijos skatinimas taikant šiuolaikinio ugdymo principus.6. Stiprinti socialines ir emocines kompetencijas bei pilietinę atsakomybę. 7. Naudoti įvairias bendradarbiavimo strategijas ugdomojoje veikloje.8. Įsteigti psichologo etatą.9. Įrengti edukacines erdves mokiniams. | **Grėsmės:** 1. Tėvų atsakomybės už vaiko mokymąsi ir elgesį mažėjimas.2. Nepakankamai skiriama lėšų apsirūpinimui IKT, mokymo priemonėms ir kabinetų remontui.3. Nesureguliuoti mokinių srautai Tauragės mieste.  |

**V. MOKYKLOS STRATEGIJA**

**5.1. Vizija, misija, vertybės**

**Vizija**:

Šiuolaikiška mokykla, siekianti kiekvieno bendruomenės nario ūgties, kryptingai diegianti ugdymo(si) naujoves.

**Misija:**

Progimnazija, būdama atvira inovacijoms, sudaro motyvuojančią aplinką kryptingam patirtiniam mokymuisi, ugdo įvairių gebėjimų ir poreikių mokinius, siekia narių emocinio saugumo, įgyvendina ikimokyklinio, priešmokyklinio, pradinio ir pagrindinio ugdymo I dalies ugdymo programas.

**Vertybės:**

* **Pagarba** – tai mokyklos bendruomenės narių geranoriškas susitarimas dėl kito žmogaus poreikių, jausmų ir orumo pripažinimo.
* **Atsakomybė** – sąmoningas mokyklos bendruomenės narių pasirinkimas sąžiningai atlikti pareigas.
* **Bendruomeniškumas**– mokyklos bendruomenės narių nusiteikimas palaikyti nuolatinį dialogą, kurti ir puoselėti tradicijas, veikiant kartu siekti bendro tikslo.
* **Tobulėjimas** – mokyklos bendruomenės narių siekis būti atviriems naujovėms, ugdytis savivertę, mokytis visą gyvenimą
* **Pasitikėjimas** – tikėjimas savimi ir vieni kitais, girdėti ir priimti kitą žmogų jo nuomonę, pažadų laikymąsi, įsipareigojimų vykdymas.

**5.2. Strateginiai tikslai**

1. Ugdyti socialinį emocinį sąmoningumą, siekiant gerų bendruomenės narių santykių.

 1.1. Kurti, asmeninėmis kompetencijoms formuotis padedančią, fiziškai, emociškai saugią ugdymo (si) aplinką suvienijant mokyklos bendruomenės pastangas.

 1.2. Kryptingai organizuoti socialinių emocinių kompetencijų ugdymą.

 1.3. Plėtoti lyderystę.

2. Siekti kiekvieno mokinio pažangos, tobulinant ugdymo(si) procesą.

 2.1. Taikyti patirtinį mokymą(si).

 2.2. Užtikrinti kiekvieno mokinio optimalią ugdymo(si) pažangą.

**5.3. Strateginiai uždaviniai ir priemonės**

**1. Tikslas: Ugdyti socialinį emocinį sąmoningumą, siekiant gerų bendruomenės narių santykių.**

|  |
| --- |
| **1.1 Uždavinys: Kurti, asmeninėmis kompetencijoms formuotis padedančią, fiziškai, emociškai saugią ugdymo (si) aplinką suvienijant mokyklos bendruomenės pastangas.** |
| **Priemonės** | **Vykdytojai** | **Terminai** | **Sėkmės kriterijai** |
| Projektų, akcijų, konkursų skirtų, emocinei aplinkai progimnazijoje gerinti, rengimas ir įgyvendinimas. | Metodinė taryba, klasių vadovai, mokytojai | 2021-2023 m. | Bendruomenės narių bendradarbiavimas grindžiamas geranoriškumo, pagarbos, pasitikėjimo principais, todėl beveik visi (95 proc.) jos nariai jaučiasi gerai. Mokykloje dirbančius asmenis sieja nuostatų pozityvumas. Parengiami ir įgyvendinami ne mažiau kaip 2 projektai per mokslo metus. |
| Paveikių bendravimo ir bendradarbiavimo su tėvais formų plėtojimas. | Administracija, klasių vadovai, mokytojai | 2021-2023 m. | Stiprinami ryšiai tarp tėvų ir mokytojų, užtikrinantys ugdymo tikslų įgyvendinimą. Vykdant numatytas priemones įtraukiami tėvai, mokytojai socialiniai partneriai. |
| Tyrimai apie mokyklos bendruomenės narių savijautą mokykloje | Socialinė pedagogė, spec. pedagogė | 2021-2023 m. | Kasmet atliekami 1-2 tyrimai. Patyčių paplitimas per trejus metus sumažės 20 proc. 85 proc. mokinių teigia kad mokykloje jaučiasi saugiai ir teigiančių, kad iš jo niekas nesijuokė, nesišaipė. Mokiniai mokosi emociškai palankioje aplinkoje. |
| Saugios ir aktyvios pertraukos modelio sukūrimas. | Dalykų mokytojai, administracija, mokinių taryba | 2021-2022 m. | Įvairinama mokinių veikla pertraukų metu. Vyksta pasidalijimas savo žiniomis, įgūdžiais su kitais bendruomenės nariais. Saugesnis atsakingesnis mokinių elgesys. Mokiniai jaučiasi šeimininkais (kūrėjais) |
| Edukacinių, laisvalaikio erdvių kūrimas ir įveiklinimas | Administracija, progimnazijos savivalda. | 2021-2022 m. | Įrengta laisvalaikio edukacinė erdvė mokiniams. Mokiniai projektuoja kuria laisvalaikio erdvę, įgyvendina kūrybinius sumanymus, ugdo verslumo kompetenciją. Priešmokyklinio ugdymo vaikams įrengtos lauko žaidimų aikštelės. |
| **1.2. uždavinys: Kryptingai organizuoti socialinių emocinių kompetencijų ugdymą.** |
| Kryptingas socialinių emocinių įgūdžių lavinimo, smurto prevencijos ir sveikos gyvensenos programų tęsimas ir diegimas.  | Administracija, klasių vadovai, mokytojai, socialinė pedagogė tėvai, socialiniai partneriai. | 2021-2023 m. | Mokiniai jaučiasi psichologiškai saugūs.Daugiau kaip 60 proc. mokinių per metus negauna pastabų Tamo dienyne.Prevencinė veikla, užtikrinanti mokinių saugumą, tenkina 90 proc. bendruomenės narių. Įgyvendinamas smurto ir patyčių prevencijos ir intervencijos tvarkos aprašas. |
| Apskritojo stalo diskusijų organizavimas. | Mokinių taryba, administracija | 2021-2023 m. | Mokinių nuomonė ir idėjos yra išklausomos ir gerbiamos. Vyksta mokinių inicijuotos akcijos. Mokiniai jaučiasi mokyklos šeimininkais, prisideda prie aplinkos kūrimo savo idėjomis ir darbais. |
| Bendruomenės narių mokymosi visą gyvenimą skatinimas, stiprinant tarptautinį bendradarbiavimą. | Mokyklos bendruomenė. | 2021-2022 m.  | Dalyvaujama eTwinning, Erasmus+ projektuose. Organizuojamos bendros veiklos su projektų partneriais. |
| Mokinių socialinių veiklų plėtojimas.  | Mokinių taryba, dalykų mokytojai | 2021-2023 m. | Didinamas mokinių visuomeninis aktyvumas. Formuojamos mokinių vertybines nuostatos, asmeniniai, socialiniai komunikaciniai, darbo ir veiklos gebėjimai. |
| Dalyvavimas projektinėje veikloje, skatinančioje socialinių emocinių kompetencijų tobulinimą. | Administracija, mokytojai, pagalbos mokiniui specialistai | 2021-2023 m. | Progimnazijoje kasmet įgyvendinama (tęsiama) 1-2 projektai skatinantys socialinių emocinių kompetencijų ugdymą. |
| **1.3. uždavinys: Plėtoti lyderystę.** |
| Mokytojų, pagalbos mokiniui specialistų bendradarbiavimas mokantis su kitais ir iš kitų. | Administracija,Pedagoginiai darbuotojai | 2021-2023 m. | Susitikimai su rajono, šalies, užsienio ugdymo įstaigų atstovais, pasidalijimas gerąja patirtimi. Mokytojai metodininkai pasidalija gerąja patirtimi rajone ne rečiau kaip vieną kartą per trejus metus. Organizuojama gerosios patirties pasidalijimas mokykloje „Kolega – kolegai“. |
| Mokinių nuoseklios lyderystės skatinimas. | Klasių vadovai, mokytojai, mokinių taryba | 2021 –2023 m. | Aktyviai dalyvaudami savivaldos veikloje, mokiniai ugdosi socialinius gebėjimus, mokosi dirbti komandoje, išsiugdo gebėjimus konstruktyviai spręsti problemas. Kasmet daugėja mokinių įgyvendinančių išsikeltus tikslus. |
| Mokymosi pagalbos efektyvinimas | Dalykų mokytojai, klasių vadovai, pagalbos mokiniui specialistai. | 2021-2023 m. | 70 proc. mokinių ir tėvų gerai arba labai gerai vertina pagalbą.  |
| Savipagalbos, emocinės paramos grupių steigimas. | Dalykų mokytojai, soc. pedagogė, administracija | 2021-2023 m. | Pamokose mokiniai skatinami padėti vienas kitam, ugdomi mokiniai lyderiai/savanoriai. Mokinių grupės padeda spręsti su ugdymu susijusias problemas. |

**2 Tikslas: Siekti kiekvieno mokinio pažangos, tobulinant ugdymo(si) procesą**

|  |
| --- |
| **2.1. uždavinys: Taikyti patirtinį mokymą(si).** |
| Patirtinio mokymo(si) sampratos kūrimas ir įgyvendinimas. | Metodinė taryba, mokytojai, socialiniai partneriai | 2021-2022 m. | Patirtinio mokymo(si) sampratos sukūrimas ir įgyvendinimas. Mokymasis taps atviresnis, paremtas tyrinėjimu, patirtimi. Mokytojai, kuria mokiniui galimybes mokytis iš savo patirties.  |
| Aplinkų patirtiniam mokymui(si) atnaujinimas kūrimas. | Administracija | 2021-2023 m. | Kasmet atnaujinama ar sukuriama bent viena aplinka patirtiniam mokymui(si). |
| Patirtinis mokymas(is) už mokyklos ribų | Dalykų mokytojai, socialiniai partneriai. | 2021-2023 m. | Kasmet kiekviena klasė ne mažiau kaip tris kartus mokosi kitose aplinkose. |
| Mokytojų patirtinio ugdymo klausimais kompetencijų tobulinimas. | Administracija, dalykų mokytojai | 2021-2022 m. | 100 proc. mokytojų kels kvalifikaciją, patobulės mokytojų kompetencijos. Įgytas kompetencijas taikys ugdymo procese. |
| Integruotų pamokų, projektų ir renginių, siejant skirtingus mokomuosius dalykus, organizavimas. | Dalykų mokytojai, klasių auklėtojai | 2021-2023 m.  | Mokytojai per mokslo metus ves integruotas pamokas: ne mažiau kaip po 2 pamokas pagrindiniame ugdyme, ne mažiau kaip po 1 pamoką pradiniame ugdyme (kai pamokoje dirba du ir daugiau mokytojų). Didės mokinių mokymosi motyvacija.  |
| Veiklų skirtų mokinių karjeros ugdymui per patirtinį ugdymą organizavimas. | Ugdymo karjerai specialistas, klasių vadovai. | 2021-2023 m. | Mokiniai susipažins ir išmėgins bent po vieną profesiją, per mokslo metus. Į karjeros ugdymą įtraukiami ir tėvai. Į mokomųjų dalykų turinį integruojamos verslumo kompetencijos. |
| **2.2. uždavinys: Užtikrinti kiekvieno mokinio optimalią ugdymo(si) pažangą.** |
| Kokybiškos ir savalaikės socialinės pedagoginės pagalbos mokantis užtikrinimas. | Socialinė pedagogė. | 2021-2023 m. | Siekti stabilaus metinio pažangumo ( ne mažesnis nei 95 proc.). Daugėja mokinių, kurie mokosi aukštesniuoju ir pagrindiniu pasiekimų lygmeniu.Laiku identifikuoti mokymosi ir elgesio sunkumai bei suteikta kvalifikuota pagalba mokiniui. Didės mokino mokymosi motyvacija, pažangumas |
| Inovatyvių, skaitmeninių priemonių, naujų metodų skatinančių mokinių veiklą, naudojimas pamokose. | Administracija, dalykų mokytojai. | 2021-2023 m. | 70 proc. mokytojų ugdymo procese tikslingai naudoja virtualias ugdymo(si) aplinkas. Tęsiamas projektas „Informatika pradiniame ugdyme“ įgyvendinamos projekto suplanuotos veiklos.80 proc. mokytojų praves ne mažiaus kaip po tris pamokas naudojantis mobilia planšetinių kompiuterių klase.90 poc. mokytojų įvaldę Microsoft Office 365 virtualią mokymo aplinką. |
| Savanoriška mokinių pagalba, turintiems mokymosi sunkumų. | Mokinių savivalda | 2021-2023 m. | Skatinama mokinių savanorystė.  |
| Stebimi, analizuojami mokinio pasiekimai ir pažanga | Administracija, mokytojai, klasių vadovai. | 2021-2023 m. | Daugėja mokinių, kurie mokosi aukštesniuoju ir pagrindiniu pasiekimų lygiu. Kiekvienas mokinys stebi mokymosi pažangą. Mokytojai sudaro galimybes mokiniams savarankiškai pasirinkti užduočių atlikimo būdą, vertinti savo mokymąsi. |

**VI. STRATEGINIO PLANO STEBĖSENOS SISTEMA**

 Progimnazijos strateginio plano tikslai ir uždaviniai įgyvendinami kasmet sudarant progimnazijos metinį veiklos planą. Strateginio plano įgyvendinimą prižiūri progimnazijos metodinė taryba.

 Strateginio plano įgyvendinimo stebėsena vykdoma sistemingai. Metodinė taryba kiekvienų mokslo metų pabaigoje progimnazijos bendruomenei pristato ataskaitą apie strateginio plano vykdymą. Neatskiriama strateginio plano dalis yra metinio veiklos plano įgyvendinimas. Progimnazijos metinės veiklos planavimo grupė, išnagrinėjusi strateginio plano įgyvendinimo ataskaitą ir rekomendacijas, bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti.

Strateginio plano tikslų įgyvendinimo analizė fiksuojama lentelėje

|  |
| --- |
| Tikslas: |
| Uždaviniai | Planuotas rezultatas | Pasiektas rezultatas |
| 1. |  |  |
| 2. |  |  |
| Išvados / pastabos / rekomendacijos |